REPUBLIKA HRVATSKA

SPLITSKO-DALMATINSKA ŽUPANIJA

GRAD TRILJ

GRADONAČELNIK

Trilj, 29.06.2023. g.

 **GRADSKO VIJEĆE GRADA TRILJA**

 **n/r predsjednika**

**g. Miljenko Marić**

**PREDMET: Prijedlog Odluke o ukidanju statusa javnog dobra –** **puta dio**

 **k.č. br. 1979 k.o. Grab**

Na temelju članka 47. Statuta Grada Trilja (Službeni glasnik grada Trilja br. 03/09, 01/13, 02/18 i 01/21) dostavlja se na razmatranje Prijedlog Odluke o ukidanju statusa javnog dobra **–** puta dio kat. č. br. 1979 k.o. Grab u ukupnoj površini od 110 m2.

Izvjestitelj o Prijedlogu Odluke o ukidanju statusa javnog dobra **–** puta dio kat. č. br. 1979 k.o. Grab u ukupnoj površini od 110 m2 bit će viši stručni suradnik za pravne poslove, Marko Varvodić.

 GRADONAČELNIK

 Ivan Bugarin, dipl. ing. el.

Temeljem članka 35. st. 2. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 35. Zakona lokalnoj i područnoj(regionalnoj) samoupravi („Narodne novine“ broj 33/01, 60/01, 120/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 103. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23) i članka 32. Statuta Grada Trilja („Službeni glasnik Grada Trilja“ broj 03/09 , 01/13, 02/18 i 01/21), Gradsko vijeće Grada Trilja na \_\_. sjednici održanoj dana \_\_\_\_\_\_\_\_ 2023. godine, donosi

**O D L U K U**

**o ukidanju statusa javnog dobra – puta dio k.č. br. 1979 k.o. Grab**

 I.
Temeljem zahtjeva stranke Ante Lagator, Ulica Dušana Šipića – Đite 2, Vedrine, ukida se svojstvo javnog dobra **–** puta za dio kat. č. br. 1979 k.o. Vedrine u površini od 110 m2 (lik „B“ na skici izmjere), na kojem se u naravi nalazi dio nekretnine, stara kamena kuća s okućnicom te isti dio više nije u funkciji javnog dobra u općoj uporabi.

II.

Stranka će prilikom formiranja građ. parcele, dio ukinutog statusa javnog dobra – puta priključiti djelu svoje parcele, a za to Gradu Trilju platiti naknadu u visini tržišne cijene.

III.

Sastavni dio ove Odluke je skica izmjere, tvrtke GEOID d.o.o., Žankova Glavica 9, Sinj koju je izradio i ovjerio Stipe Pavić, ing. geod., ovlašteni inženjer geodezije.

IV.

Na temelju ove Odluke, Zemljišno-knjižni odjel Sinj, Stalna služba u Sinju, Općinskog suda u Splitu, može izvršiti brisanje svojstva javnog dobra – puta na dijelu nekretnine iz članka I. ove Odluke.

V.

Ova Odluka stupa na snagu osmi dan od objave u „Službenom glasniku Grada Trilja“.

Klasa: 943-01/23-01/

Urbroj: 2181-12-01-23-01

Trilj, \_\_\_\_\_\_\_\_\_\_\_ 2023. g.

 GRADSKO VIJEĆE
 PREDSJEDNIK

 Miljenko Marić, prof.

**OBRAZLOŽENJE**

**1. PRAVNI TEMELJ ZA DONOŠENJE AKTA**

Pravni temelj za donošenje akta sadržan je u odredbama članka 35. st. 2. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 35. Zakona lokalnoj i područnoj(regionalnoj) samoupravi („Narodne novine“ broj 33/01, 60/01, 120/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 103. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23) i članka 32. Statuta Grada Trilja („Službeni glasnik Grada Trilja“ broj 03/09 , 01/13, 02/18 i 01/21),

**2. OCJENA STANJA I RAZLOZI DONOŠENJA AKTA**

Člankom 101. st. 1. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23) propisano je da da nerazvrstana cesta javno dobro u općoj uporabi u vlasništvu jedinice lokalne samouprave na čijem se području nalazi.

Člankom 103. st. 1. istog Zakona propisano je da se može ukinuti status javnog dobra u općoj uporabi kada je trajno prestala potreba korištenja nerazvrstane ceste ili njezinog dijela, a nekretnina kojoj prestaje taj status ostaje u vlasništvu jedinice lokalne samouprave.

U konkretnom slučaju radi se o dijelu nerazvrstane ceste od 110 m2 koji u naravi predstavlja dio nekretnine, staru kamenu kuću s okućnicom i kao takav više nije u funkciji javnog dobra u općoj uporabi.

**3. PROCJENA SREDSTAVA POTREBNIH ZA PROVOĐENJE OVE ODLUKE**

Za provođenje ovog akta nisu potrebna financijska sredstava.